EkBass/fiwiki-20250220-pages-articles huggingface dataset:
Fetsi

Fetsi () on lieriömäinen, tasakattoinen päähine. Se on tehty perinteisesti punaisesta villakankaasta, ja siinä on musta tupsu. Fetsi oli Turkin kansallispäähine 1830-luvulta 1920-luvulle asti, kunnes maataan modernisoinut johtaja Kemal Atatürk kielsi sen käytön. ==Turkin kansallispäähineeksi== Fetsi kehitettiin marokkolaisessa Fezin kaupungissa, joka oli 1200-luvulla Pohjois- Afrikan käsityöläisyyden keskus. Osmanien valtakuntaan Turkkiin päähine kulkeutui Fezistä 1820-luvulla. Turkin sulttaani Mahmud II halusi sotajoukoilleen uuden tunnuksen, joten hän kehitti marokkolaisesta fetsistä nykymuotoisen sylinterimäisen punaisen huopalakin, jonka päälaelta roikkui silkkilangasta solmittu tupsu. Aluksi hän yritti lisätä fetsiin myös lipan, mutta maan papisto vastusti sitä, koska se esti otsan painamisen maahan rukoiltaessa. Fetsistä tuli Turkissa heti suosittu kansallisen identiteetin tunnusmerkki. Fezin ja Tunisian huopatehtaat eivät pystyneet vastaamaan suureen kysyntään, joten Konstantinopoliin Turkkiin perustettiin turkkilaisten oma Keisarillinen fetsitehdas. Naiset kutoivat lakinaihioita kodeissaan, 3000 miestä värjäsi ja vanutti fetsejä kaupungin keskustassa, ja lakit huuhdeltiin Bosporinsalmessa ja muotoiltiin muotoonsa. Fetsin suosion kasvaessa niitä alettiin teettää myös Ranskassa, Italiassa ja Itävallassa. ==Kieltäminen== Fetsi oli Turkissa hyvin suosittu kansallislakki sadan vuoden ajan. Kun Mustafa Kemal (Kemal Atatürk) nousi valtaan ja julisti Turkin tasavallaksi vuonna 1923, hän näki fetsin islamilaisen vanhaoppineisuuden, konservatismin ja osmanivallan symbolina, ja kielsi sen yhdessä hunnun ja perinneasujen kanssa. Kiellon syynä oli myös se, että fetsejä tuotiin Turkkiin ulkomailta, minne miljoonien päähineiden tuotot jäivät. Marraskuussa 1925 annettiin määräys, jonka mukaan fetsin käytöstä seuraa vuoden vankeusrangaistus. Fetsin korvaajaksi hallinto tarjosi kotimaista kalpak-hattua. Jotkut uskonnolliset turkkilaiset protestoivat ja rikkoivat kieltoa, minkä seurauksena satoja pidätettiin ja kuusi miestä teloitettiin. Turkkilaiset joutuivat nopeasti korvaamaan fetsit millä tahansa löytämillään päähineillä, ja katukuvassa näkyikin seuraavina kuukausina paljon sotilashattuihin, ratsastuskypäriin, lastenhattuihin ja naistenhattuihin sonnustautuneita miehiä. ==Nykyaikana== Vuodesta 1925 lähtien fetsi ei ole kuulunut turkkilaisten miesten vaatetukseen. Nykyisin fetsiä näkee Turkissa lähinnä turisteille myytävinä pahvisina jäljennöksinä. Monille länsimaisille ihmisille fetsi edustaa entisaikojen itämaista eksotiikkaa. Turkkilaisille se edustaa takapajuista ja taantumuksellista menneisyyttä. Yhdysvalloissa fetsiä käyttävät monet veljesjärjestöt ja miesten seurat. Elokuvayleisölle päähine on tullut tutuksi muun muassa Ohukaisen ja Paksukaisen elokuvasta Päivänpaisteisia pässinpäitä (1933), jossa koomikot pukeutuvat edustamansa veljesjärjestön fetsiin. == Lähteet == == Aiheesta muualla == Luokka:Päähineet
Doggermatalikko

Doggermatalikko on 515 kilometriä pitkä ja 64 kilometriä leveä hiekkamatalikko Pohjanmeressä. Sen syvyys on 15–36 metriä, ja se on 20 metriä ympäröivää merialuetta matalampi. Geologisesti matalikko on moreenia, joka kasautui viimeisen jääkauden aikana jäätikön eteläreunaan, silloisen Doggerlandin alueelle.Storegga slides Encyclopedia Britannica Matalikko on tärkeä kalastusalue, ja siltä saadaan runsaasti turskaa ja silliä. Doggermatalikolla taisteltiin 5. elokuuta 1781 Yhdysvaltain itsenäisyyssodan aikana brittien ja hollantilaisten välillä. Venäjän Tyynellemerelle 21.–22. lokakuuta 1904 matkalla ollut Itämeren laivasto tulitti siellä kalastusveneitä, joita se luuli japanilaisiksi torpedoveneiksi. Britannian ja Saksan laivastot kävivät ensimmäisessä maailmansodassa 24. tammikuuta 1915 Doggermatalikon taistelun. 7\. kesäkuuta 1931 matalikolla tapahtui voimakkain Britanniassa koskaan mitattu maanjäristys. Doggermatalikon maanjäristys 1931 oli voimakkuudeltaan Richterin asteikolla 6,1.What is the biggest earthquake Britain has ever had? British Geological Society, viitattu 5.12.2023 == Lähteet == == Aiheesta muualla == Luokka:Pohjanmeri
GUM

thumb|250px|Julkisivu Punaisella torilla. GUM () on Moskovan keskustassa sijaitseva tavaratalo, joka valmistuessan vuonna 1893 oli Euroopan tavarataloista suurin. Tavaratalo rakennettiin 1890–1893 Aleksandr Pomerantsevin ja Vladimir Šukhovin johdolla. Se on rakenteeltaan katettu kauppakeskus, jota halkoo kolme pitkää sisäkatua ja kolme lyhyempää poikkikatua. Tavaratalo rakennettiin korvaamaan aikaisemmin samalla paikalla ollut, vuonna 1825 palanut Ylempi kauppatori (Verhnije torgovyje rjady). GUM on vielä tänäkin päivänä Moskovan suurin tavaratalo. Sen 242 metriä pitkä fasadi täyttää Punaisen torin itäisen reunan melkein kokonaan. Vuoden 1917 vallankumouksen jälkeen tavaratalo valtiollistettiin ja se sai nimen GUM. Kaupallinen toiminta jatkui vuoteen 1928, jolloin Stalinin ensimmäinen viisivuotissuunnitelma-komitea sai rakennuksen käyttöönsä, ja se toimi sen jälkeen toimistorakennuksena. Vuodesta 1932 rakennus toimi Stalinin itsemurhan tehneen vaimon Nadeždan ruumiin mausoleumina, ja sitä käytettiin Punaisen torin paraatien propagandakeskuksena. Vuonna 1953 tavaratalo avattiin uudelleen kaupalliseen käyttöön. Neuvostoaikana GUM oli yksi Moskovan tärkeimmistä nähtävyyksistä, jonka tehtävänä oli osoittaa ulkomaisille vierailijoille Neuvostoliitossa virallisen näkemyksen mukaan vallinnutta materiaalista yltäkylläisyyttä. Nykyäänkin GUM on eräs Moskovan tärkeimmistä tavarataloista. Vaikka Venäjällä on useita muitakin samannimisiä tavarataloja, GUM-nimellä viitataan yleisesti tähän Moskovan alkuperäiseen tavarataloon. Nykyään ylellinen GUM kutsuu itseään "kauppataloksi" (торговый дом), ja sinne on sijoittunut lähinnä kansainvälisten luksusbrändien myymälöitä. == Aiheesta muualla == * The Origins of Modernism in Russian Architecture * Vladimir Shukhov * GUM * Satelliittikuva rakennuksesta Luokka:Moskovan rakennukset ja rakennelmat Luokka:Tavaratalot
Blessed Ravings Remastered

Blessed Ravings Remastered on Kyyria-yhtyeen viimeinen albumi vuodelta 1998. Levy äänitettiin Helsingissä. Tuottajana toimi Kyyria. Levy ei ole varsinaisesti uusi studiojulkaisu, vaan ainoastaan remasteroitu versio vuonna 1994 julkaistusta Blessed Ravings -levystä jolle on lisätty Kyyrian singlekappaleita. Näin remasteroitu versio levystä sisältää kaikki pitkäsoitoilla aiemmin julkaisemattomat singlekappaleet lukuun ottamatta kappaletta One Day joka julkaistiin Skinny Rover -singlellä 1995Yhtyeen viralliset kotisivut SpineFarmin sivustolla. Yhtye oli jo lopettanut toimintansa kun levy julkaistiin. == Kappalelista == # # # # # # # # # # # # # # # # # == Kokoonpano == * Ville Tuomi – laulu * Mig Masta Tanner – kitara * Niclas Etelävuori – basso * Dick Domestic Blues MF – koskettimet * Gas Lipstick – rummut ===Vieraat=== * Ile Laaksomaa – saha (kappaleessa "Only Eyes Behind") * Matti Tegelman – pystybasso (kappaleessa "Anchorite") * Roope Latvala – kitara (kappaleessa "Winter Winds") * Tero Lampikari – kitara (kappaleessa "Voice in the Mirage") * Rata Manjari – taustalaulu (kappaleessa "Jaganath") * Moke Feda – taustalaulu (kappaleessa "Jaganath") ==Kansi== Kannen kuvan on ottanut Lemonator-yhtyeen Lasse Kurki. Kuva on otettu Las Vegasissa, legendaarisen Binion's Horseshoe -kasinon edustalla. == Lähteet == Luokka:Vuoden 1998 albumit Luokka:Kyyrian albumit
Olinda

Olinda on kaupunki Brasiliassa Pernambucon osavaltiossa. Se sijaitsee Brasilian koillisosassa Atlantin rannalla Recifen pohjois- ja Paulistan eteläpuolella. Tämä 381 502 asukkaan kaupunki on yksi Brasilian parhaiten säilyneitä siirtomaa-ajan kaupunkeja. Olindassa järjestetään vuosittain karnevaali, joka muistuttaa hyvin paljon perinteisiä portugalilaisia karnevaaleja, mutta on saanut vaikutteita afrikkalaisista tansseista. Toisin kuin Rio de Janeirossa ja Salvadorissa Olindassa ei tarvitse maksaa parhaista paikoista. Kaikki juhlinta tapahtuu kaduilla, joilla esiintyy satoja pieniä musiikkiryhmiä. ==Historia== Portugalilainen Duarte Coelho Pereira perusti Olindan vuonna 1535 ja kaupungin oikeudet se sai 12. maaliskuuta 1537. Olinda oli Pernambucon pääkaupunki vuoteen 1631, jolloin hollantilaiset valtasivat alueen ja tuhosivat kaupungin suurelta osiin. Hollantilaiset siirsivät pääkaupungin seitsemän kilometriä etelään Recifeen. Luonnollisen kauneutensa lisäksi Olinda on Brasilian tärkeimpiä kulttuurikeskuksia. Vuonna 1982 UNESCO listasi sen maailmanperintöluetteloonsa. ==Lähteet== ==Aiheesta muualla== *Olinda On-line *Olinda UNESCON sivuilla Luokka:Unescon maailmanperintökohteet Brasiliassa Luokka:Pernambucon kunnat
Azawakh

Azawakh (tuaregiksi oska) on afrikkalainen vinttikoirarotu. FCI:n mukaan sen alkuperäalue on Malin ja Nigerian pohjoisosat (tarkemmin Azawakhin laakso) ja vastuumaa Ranska.Rotumääritelmä: Azawakh. Suomen Kennelliitto. Haettu 13.3.2024. == Ulkonäkö== Azawakh on korkearaajainen, kuiva vinttikoira. Urosten säkäkorkeus on 64–74 cm, narttujen 60–70 cm. Paino on 15–25 kg. Koira on erityisen hoikkalinjainen ja tyylikäs; luusto ja lihakset erottuvat selvästi. Nahka on ohut ja tiiviisti pinnanmyötäinen, karvapeite lyhyttä ja hienolaatuista. Liikkeet ovat aina hyvin sulavat, kevyet ja joustavat, ravissa erityisen ylväät. Laukka on kimmoisaa. Väriltään azawakh on useimmiten ruskean sävyinen kellanruskeasta tummaan punaruskeaan, mutta myös mustajuovikasta esiintyy. Jokaisessa jalassa tulee olla valkoinen sukka tai ainakin valkoista käpälissä. Päässä voi olla musta maski ja valkoinen piirto. Rinnassa on valkoinen läiskä ja hännänpää on valkoinen. Silmät ovat kauniin mantelinmuotoiset ja korvat melko korkealle kiinnittyneet, aina roikkuvat, ohuet ja litteät. == Luonne ja käyttäytyminen == Azawakhia on kuvailtu koiraroduista kaikkein kissamaisimmaksi. Se on vieraita kohtaan pidättyväinen ja saattaa olla vartiointiin taipuvainen. Se saattaa ilmoittaa vieraista äänekkäällä haukulla. Hyväksymiään ihmisiä kohtaan se on lempeä ja ystävällinen. == Alkuperä == Azawakh on kotoisin Afrikasta Malin, Nigerian, Burkina Fason ja Mauritanian alueelta. Nimensä se on saanut paikallisesta Azawagh-laaksosta, missä sitä on jo pitkään kasvattanut iwellemmedan- tuaregiheimo. Se on sopeutunut Sahelin karuihin olosuhteisiin ainakin tuhannen vuoden ajan.Hancock, David. Sighthounds - Their Form, Their Function and Their Future, s. 126-129. The Crowood Press: Ramsbury, Marlborough, Wiltshire, 2012. ISBN 978-1-84797-392-4. Paimentolaiset käyttävät tätä rotua niin vartiointiin kuin gasellin- ja jäniksenmetsästykseenkin, ja he arvostavat koirassa kauneutta siinä missä sen tarjoamaa kumppanuuttakin. Sekä azawakhilla että sloughilla on ylimääräinen alleeli fosfoglukoosi-isomeraasi-geenilokuksessa, ja sitä ei löydy muilta vinttikoirilta, mutta sitä tavataan sen sijaan sakaalilla, kojootilla ja ketulla. Tämän perusteella kyseisten rotujen alkuperä on erilainen muihin vinttikoiriin verrattuna. === Azawakh maailmalla === David Hancock arvioi Euroopassa olevan noin 2000 rodunedustajaa, joista suurin osa Ranskassa ja Saksassa. Etenkin Ranskassa muotia ovat show-tyyppiset koirat, ja FCI-rotumääritelmä perustuu ranskalaiseen versioon. Yhdysvaltojen johtava kasvattaja David Moore puolestaan suosii enemmän alkuperäistä, primitiivistä tyyppiä ja onkin tuonut sellaisia suoraan Afrikasta. FCI- rotumääritelmän mukaan valkoinen väri on hylkäävä virhe ja myös valkoisten merkkien laajuus on rajoitettu - kun taas alkuperämaassa molempia esiintyy paikallisessa populaatiossa. == Lähteet == == Aiheesta muualla == *Rotumääritelmä (Suomen Kennelliitto, pdf) *Suomen Azawakh-sivusto Azawakh Luokka:Afrikkalaiset koirarodut Luokka:FCI 10 Vinttikoirat Luokka:Vinttikoirat
Gilroy

Gilroy on kaupunki Kaliforniassa Santa Claran piirikunnassa. Sen pinta-ala on 41,1 km² ja väkiluku 41 464 (). Gilroy sai nimensä John Cameron Gilroyltä, yhdeltä alueen varhaisimmilta eurooppalaisilta uudisasukkailta. == Ystävyyskaupungit == * Angra do Heroísmo (Portugali) * Koror (Palau) * Monticelli d'Ongina (Italia) * Takko (Japani) * Saint-Clar (Ranska) * Tecate (Meksiko) == Lähteet == == Aiheesta muualla == * Viralliset sivut Luokka:Kalifornian kaupungit Luokka:Santa Claran piirikunta
Zend

Zend tarkoittaa seuraavia asioita: * Zend Technologies, PHP-ohjelmointikieleen keskittynyt, monikansallinen, alkujaan israelilainen yritys ** Zend Engine, mm. PHP-kielen ydin ** Zend Framework, PHP-kielellä toteutettu ohjelmistokehys/luokkakirjasto web-ohjelmointiin ** Zend Server, sovelluspalvelin PHP-ohjelmille ** Zend Studio, PHP-ohjelmointiympäristö (IDE) * Zend-Avesta, zarathustralaisuuden pyhä kirjoitus.
Angra do Heroísmo

Angra do Heroísmo on kunta Terceiran saarella, Azoreilla. Sen pinta-ala on 239,0 km² ja väkiluku noin 35 400. Angra do Heroísmon nykyisenä pormestarina toimii José Pedro Parreira Cardoso. Kaupunki otettiin Unescon maailmanperintöluetteloon vuonna 1983. == Freguesiat == * Altares * Cinco Ribeiras * Doze Ribeiras * Feteira * Nossa Senhora da Conceição * Porto Judeu * Posto Santo * Raminho * Ribeirinha * Santa Bárbara * Santa Luzia * São Bartolomeu de Regatos * São Bento * São Mateus da Calheta * São Pedro * Sé * Serreta * Terra Chã * Vila de São Sebastião ==Lähteet== == Aiheesta muualla == * Viralliset sivut Luokka:Portugalin kaupungit Luokka:Azorit Luokka:Unescon maailmanperintökohteet Portugalissa
São Miguel das Missões

São Miguel das Missões () on 7 421 asukkaan kaupunki Rio Grande do Sulin osavaltiossa Brasiliassa. Kaupunki on kasvanut entisen jesuiittojen lähetysaseman ympärille. Lähetysasema on yksi monista asemista, joita perustettiin Argentiinaan ja Brasiliaan 1700-luvulla guarani-intiaanien katekisoimiseksi ja heidän suojelemisekseen espanjalaisilta ja portugalilaisilta orjakauppiailta. São Miguel das Missõesin lähetysasema rakennettiin 1735 - 1745. Huolimatta jesuiittojen vastarinnasta orjakauppa saavutti kuitenkin lopulta alueen ja asema hylättiin. Aseman rauniot on sisällytetty Unescon maailmanperintöluetteloon.Jesuit Missions of the Guaranis Unesco. Luettu 16.2.2012. == Lähteet == ==Aiheesta muualla== Luokka:Unescon maailmanperintökohteet Brasiliassa Luokka:Rio Grande do Sulin kunnat
Rooman kansalaisuus

Rooman kansalaisuus () oli tietyille miehille annettu etuoikeutettu asema antiikin Rooman yhteiskunnassa. Asema toi etuja esimerkiksi lainkäytön ja omistuksen suhteen. Kansalaisuuden merkitys vaihteli suuresti aikojen kuluessa. == Kansalaiset ja muu yhteiskunta == Rooman tasavallassa ja keisariaikana ihmiset voitiin karkeasti jakaa orjiin, kansalaisiin, naisiin ja muihin ihmisiin. Orjilla oli hyvin vähän oikeuksia. Myös naisilla oli varsin vähän virallista valtaa patriarkaalisen järjestelmän puitteissa, mutta heidän todellinen asemansa vaihteli. Kansalaiset olivat ”oikeita roomalaisia”, joilla oli täydet poliittiset ja lailliset oikeudet. Jäljelle jäi joukko valloitettujen alueiden asukkaita, joille myönnettiin eri aikoina ja eri paikoissa erityyppisiä oikeuksia. Esimerkiksi Rooman klienttivaltioille tai liittolaisille saatettiin myöntää rajoitetut kansalaisoikeudet. Tunnetuin näistä oikeustyypeistä oli niin sanotut latinalaiset oikeudet Italian latinalaisille kansoille. == Kansalaisuuden saaminen == Rooman kansalaisoikeudet saattoi saada monella tavalla. Ne saattoi saada syntymässä, jos oli syntynyt laillisessa avioliitossa Rooman miespuoliselle kansalaiselle. Periaatteessa vapaata syntyperää olevat naiset olivat Rooman kansalaisia, mutta näiltä puuttuivat kuitenkin tietyt poliittiset oikeudet, jotka oli varattu ainoastaan kansalaisuuden omaaville miehille. Oikeudet saatettiin myöntää, kuten kävi aikojen kuluessa monilla valloitetuilla alueilla, tai yksilö saattoi saada ne palkintona poikkeuksellisista palveluksistaan Roomalle. Kansalaisuuden pystyi myös ostamaan, tosin hyvin korkealla hinnalla. Vuonna 212 annetun määräyksen nojalla kaikki vapaat valtakunnan asukkaat saivat Rooman kansalaisuuden. == Kansalaisen oikeudet == Rooman tasavallan aikana kansalaisuus merkitsi äänioikeutta kansankokouksissa. Kansalaisella oli oikeus mennä naimisiin, solmia laillisia sopimuksia, harjoittaa liiketoimintaa ja asettua ehdolle julkiseen virkaan. Yksi kansalaisten tärkeimmistä velvollisuuksista oli myös olla valmis kuolemaan Rooman vuoksi. Rooman kaupungin alueella hänellä oli oikeus oikeudenkäyntiin ja oikeus valittaa tuomioista (kaupungin ulkopuolella viranhaltijalla oli sitä vastoin oikeus teloituttaa kenet tahansa). Kansalainen voitiin tuomita kuolemaan harvemmista rikoksista kuin muut ja kuolemaan tuomittuna hänellä oli aina oikeus tulla teloitetuksi miekalla, mikä oli huomattavasti helpompi tapa kuolla kuin esimerkiksi ristiinnaulitseminen. Tämä on syynä esimerkiksi siihen, että Paavali (teloitettiin miekalla) ja Pietari (ristiinnaulittiin ylösalaisin) saivat samasta rikoksesta eri tuomion. == Lähteet == Luokka:Kansalaisuus Luokka:Rooman valtakunta
Toga

Toga voi tarkoittaa ainakin seuraavia asioita: * tooga-vaate * togavirus
Huomenna (elokuva)

Huomenna on Jukka Vienon käsikirjoittama ja Juha Rosman ohjaama suomalainen pitkä näytelmäelokuva vuodelta 1986. Se sijoittuu nimeämättömään, sisällissodan repimään eurooppalaiseen maahan. Ensi-illan aikoihin kriitikot näkivät elokuvassa moraalisia kysymyksenasetteluja ja omaperäistä visuaalista tyyliä, mutta sanoivat abstraktin tarinan omituisine dialogeineen jäävän tyylin jalkoihin., Lehdistöarviot. Helsingin Sanomien Mikael Fränti kirjoitti kärsivänsä masennuksesta katsottuaan elokuvan kahdesti viikon välein. Hänestä tekijöiden, tuottajien ja tukilautakunnan olisi pitänyt käsikirjoituksen valmistuttua vakavasti miettiä, kannattaako tätä elokuvaa tehdä. Fräntin mielestä elokuvan tilanteet eivät kehity, henkilöt eivät kasva eikä tarina liikahda. Elokuva on kiertänyt kansainvälisiä elokuvafestivaaleja (muun muassa Mannheim, Hongkong, Edinburgh ja Göteborg). Huomenna jäi ainoaksi pitkäksi näytelmäelokuvaksi, johon lyömäsoitintaiteilija Edward Vesala suunnitteli musiikin. Elokuvassa kuullaan Vesalan ja Iro Haarlan mukaelmaa P. J. Hannikaisen laulusta ”Suojelusenkeli” sekä Harri Wessmanin säveltämää ja Bibi Anderssonin esittämää laulua ”Utsom un”., Taustaa, Musiikki. Elokuvaa ei ole esitetty televisiossa., Esitystiedot, Taustaa. ==Lähteet== Luokka:Suomalaiset tieteiselokuvat Luokka:Vuoden 1986 suomalaiset elokuvat
Pala-animaatio

Pala-animaatio (joskus myös kollaasianimaatio) on animaatiotekniikka, jossa käytetään litteitä, pahvista, paperista, valokuvista tai muusta vastaavasta materiaalista leikattuja paloja. Pala-animaatio on animaatiotekniikoista vanhimpia. Perinteinen pala-animaatio on edullisempi tapa tehdä animaatiota kuin esimerkiksi selluloidianimaatio, sillä animointi tapahtuu paloja liikuttelemalla. Nykyisin pala-animaatiot tehdään kuitenkin entistä useammin tietokoneen avustuksella, jolloin skannatut kuvat ja vektorigrafiikka ovat korvanneet leikatut paperinpalat. Muun muassa South Park -televisiosarja tehdään tietokoneella. Pala-animaatio oli Suomessa 1970-luvulla suosituin animaatiotekniikka. ==Tunnettuja pala-animaatioita== ===Elokuvat=== *Camilla Mickwitz: Jasonin kesä, Emilia ja omenapuumetsä, Pikku Kakkosen tunnus ja jäävaroitus *Juri Norstein: Satujen satu, Siili sumussa, Haikara ja kurki *Riitta Nelimarkka: Sammon tarina, Seitsemän veljestä, Piispa Henrik ja Lalli ===Tv-sarjat=== *Muumien maailma *Monty Pythonin lentävä sirkus (Terry Gilliamin animaatiot) *Angela Anaconda *South Park (ensimmäinen jakso) *Miki *Heikki Prepula: Kössi Kenguru *Heikki Partanen: Käytöskukka *Riitta Rautoma & Heikki Partanen: Satuja vallasta Luokka:Animaatio
Kaapo

Kaapo on suomalainen miehen etunimi, joka on muunnos nimestä Gabriel. Nimestä on käytössä myös muunnokset Kaappo ja Kaapro. Kaapon, Kaappon ja Kaapron nimipäivä on 24. maaliskuuta, jolloin on myös Gabrielin nimipäivä. Nimi Kaapo oli 1900-luvulla melko harvinainen, mutta on 2000-luvulla yleistynyt. Vuoden 2019 loppuun mennessä se on annettu 2 321 henkilölle, joista suurin osa on syntynyt vuosituhannen vaihteen jälkeen. Nimi Kaappo on annettu 144:lle ja Kaapro 176 henkilölle. == Tunnettuja Kaapoja== * Kaapo Hakola, kirkonrakentaja * Kaapo Kakko, jääkiekkoilija * Kaapo Kalmari, pesäpalloilija * Kaapo Kähkönen, jääkiekkomaalivahti * Kari "Kaapo" Manninen, Pikku Kakkosen juontaja * Kaapo Murros, kirjailija, sosialidemokraattinen kansanedustaja * Kaapo Rissala, taidemaalari ja sisustussuunnittelija * Kaapo Viitaharju, jääkäriluutnantti * Kaapo Wirtanen, taidemaalari * Luntan Kaapo (oik. Gabriel Mikonpoika Luntta), sotilas ja murhamies == Tunnettuja Kaappoja == * Kaappo Sutki, suurvaras == Tunnettuja Kaaproja == * Kaapro Huittinen, maanviljelijä, agrologi ja kansanedustaja (Maalaisliitto) * Kaapro Jääskeläinen, kirjailija ja päätoimittaja A. B. Mäkelän kirjailijanimi * Kaapro Moilanen, toimittaja ja kansanedustaja (Kokoomus) == Kuvitteellisia Kaapoja == * Kaapo (), kanadalaista alkuperää oleva piirroshahmo * Kaapo, Pikku Kakkosessa esiintyvä juontajahahmo ==Nimen muita merkityksiä == * Kaarinan Pojat, KaaPo, jalkapalloseura ==Lähteet == Luokka:Etunimet
New Orleans Saints

New Orleans Saints on Yhdysvalloissa NFL:ssä pelaava amerikkalaisen jalkapallon seura. Se pelaa National Football Conferencen eteläisessä divisioonassa, NFC Southissa. Seuran kotipaikka on New Orleansissa Louisianan osavaltiossa. Seuran omistaa Gayle Benson. Saints oli vuonna 2023 Forbesin listauksessa maailman 42. arvokkain urheiluseura 4,075 miljardin dollarin arvolla. == Historia == 1967 perustettu Saints ei menestynyt ensimmäisinä vuosikymmeninään kovinkaan hyvin. Joukkue alkoi menestyä paremmin vasta 1987–1992 välillä, jolloin se pääsi pudotuspeleihin neljä kertaa. Eteläisen NFC Southin divisioonamestaruuden Saints on voittanut kolmesti, vuosina 2006, 2009 ja 2011, ja läntisen NFC Westin mestaruuden kahdesti, vuosina 1991 ja 2000. Saints on pelannut vuodesta 1975 asti historiallisella Louisiana Superdome -stadionilla (vuodesta 2011 viralliselta nimeltään Mercedes-Benz Superdome). Vuonna 2005 hurrikaani Katrina vaurioitti stadionia ja koko New Orleansia niin pahasti ettei Saints voinut pelata kaudella 2005 otteluakaan stadionillaan. Saints pelasi kauden 2005 kotiottelunsa kolmella eri stadionilla, neljä Tiger Stadiumilla Baton Rougessa, Louisianassa, kolme Alamodone-stadionilla San Antoniossa, Texasissa ja yhden Giants Stadiumilla East Rutherfordissa, New Jerseyssä. Korjaustöiden päätyttyä kaikki kauden 2006 ottelut merkittiin pelattavaksi Superdomella, ja ensimmäinen ottelu pelattiin 25. syyskuuta. Saints voitti vuonna 2010 Super Bowl XLIV:n, joka pelattiin Miamissa, Floridassa. Vastassa oli tuolloin Indianapolis Colts ja ottelun lopputulos oli 31–17. Saints pitää kesän harjoitusleirin Metairiessa Louisianan osavaltiossa. == Lähteet == == Aiheesta muualla == *Joukkueen kotisivut Luokka:National Football League -seurat Saints Luokka:Vuonna 1967 perustetut urheiluseurat
Muonituskeskus

Muonituskeskus on varuskunnassa sijaitseva ruokalarakennus, jossa asevelvollisuuttaan suorittaville varusmiehille tarjotaan maksuton aamiainen, lounas, päivällinen ja mahdollisesti iltapala. Muonituskeskuksessa valmistetaan myös osa maastossa ja harjoituksissa tarjottavista sotilaiden aterioista. Muonituskeskukset olivat Puolustusvoimien Ruokahuollon Palvelukeskuksen alaisia yksiköitä. Ne korvasi vuoden 2012 alussa valtionyhtiö Leijona Cateringin kuuluvat varuskuntaravintolat. Muonituskeskuksia nimitettiin aikaisemmin varuskuntaruokaloiksi. Luokka:Rakennukset ja rakennelmat Luokka:Suomen puolustusvoimat
Petri Järveläinen

Petri Järveläinen (s. 17. lokakuuta 1965) on suomalainen teologi ja filosofi, joka on käsitellyt töissään mielenfilosofiaa, teologian ja filosofian historiaa sekä ympäristökysymyksiä. Järveläinen on toiminut assistenttina ja tutkijana Helsingin yliopiston systemaattisen teologian laitoksella vuoteen 2000 asti, jonka jälkeen hän siirtyi Portaanpään kristillisen opiston rehtoriksi. Hän on opettanut etiikkaa Venäjällä Pietarin lähellä Inkerin teologisessa instituutissa 2002–2006 ja hoitanut systemaattisen teologian professorin virkaa Joensuun yliopistossa (2007). Lisäksi hän on Jyväskylän yliopiston filosofian dosentti.Teologimatrikkeli 2010 Professori Simo Knuuttilan johdolla laatimassaan väitöskirjassa A Study on Religious Emotions Järveläinen muodostaa mielenfilosofien esittämien kognitiivisten tunneteorioiden pohjalta teoriaehdotuksen uskonnollisen tunteen tunnistamiseksi. Hänen mukaansa uskonnolliseen tunteeseen on sisällyttävä implisiittisesti tai eksplisiittisesti Jumalaa koskeva ajatus (kognitioehto). Jumalaa koskevan ajatuksen on oltava henkilölle eksistentiaalisesti merkittävä (syvyysehto) ja sen uskonnollinen merkitys johtuu yhteydestä uskonnollisiin käytänteisiin (pragmaattinen ehto).Mikko Salmela, Uskonnollisten tunteiden teoriaa ja historiaa, https://netn.fi/artikkeli/uskonnollisten-tunteiden- teoriaa-ja-historiaa Järveläinen on muodostanut myös yleisen filosofisen tunteita koskevan luonnehdinnan, jonka mukaan tyypilliset tunteet ovat tulkittujen havaintojen epämiellyttävinä tai miellyttävinä koettuja tulkittuja huomaamisia.Petri Järveläinen, Tunteet ja järki, Helsinki University Press 2003. Hän on myös tutkinut tunteiden, kielen ja musiikin välistä suhdetta liittyen Peter Kivyn teoriaan tunteista, jotka ovat musiikissa eivätkä vain synny siitä.Petri Järveläinen, Emotios, logos and music http://www.philosophy- of-religion.eu/contents17.html Järveläinen on pitänyt tutkijaseminaareja sekä toiminut kutsuttuna luennoitsijana muun muassa Antwerpenin ja Tûbingenin yliopistossa. Hänen teoriaansa tunteista on arvioitu muun muassa teoksessa Religious Emotions. Philosophical Explorations.http://www.cambridgescholars.com/download/sample/60213 Järveläinen toimi Halosen Museosäätiön hallituksen puheenjohtajana vuosina 2009–2014. Järveläisen vanhemmat ovat taiteilijat Anita Ermala ja Juha Järveläinen. == Teoksia == * Rukouksen elämänmuoto (1992) * A Study of Religious Emotions (2000) * Tunteet ja järki (2003) * yhdessä Jaakko Heinimäen kanssa etiikan oppikirjat Tosi paha hyvä (1995) ja Oikein väärin (2003). * Miksi kuunnella klassista musiikkia? (2009) * Viisastumisen taito (2019) * Sinikeltainen ja verenpunainen (2022) * Tintinnabuliteologia (2023) ==Lähteet== == Aiheesta muualla == Mikko Salmela, Uskonnolliset emootiot: keskustelu Petri Järveläinen kanssa, https://netn.fi/artikkeli/uskonnolliset- emootiot-keskustelu-petri-jarvelaisen-kanssa * Miettelijän päiväkirja – Järveläisen blogi Luokka:Suomalaiset filosofit Luokka:Suomalaiset teologit Luokka:Suomen oppilaitosten rehtorit Luokka:Vuonna 1965 syntyneet Luokka:Elävät henkilöt Luokka:Systemaattinen teologia
Portaanpään kristillinen opisto

Portaanpään kristillinen opisto on Lapinlahden kirkonkylässä, Onkiveden rannalla toimiva kansanopisto. Se järjestää ammatillista, yleissivistävää ja vapaatavoitteista koulutusta. Opistossa voi suorittaa myös ylioppilastutkinnon. Herännäishenkinen opisto on perustettu vuonna 1923. Opisto on merkittävä pohjoissavolaisen kulttuuri- ja sivistysverkoston osa, joka on historiallisesti muokannut alueen henkistä maaperää. == Lähteet == ==Aiheesta muualla== * Portaanpään kristillinen opisto (peda.net) Luokka:Suomen kristilliset kansanopistot Luokka:Lapinlahden oppilaitokset
Hayward

Hayward on kaupunki Alamedan piirikunnassa, Kaliforniassa. Sen pinta-ala on 163,3 km² ja väkiluku noin 144 291 (2009http://factfinder.census.gov/servlet/SAFFPopulation?_event=Search&geo;_id=16000US0627000&_geoContext=01000US%7C04000US06%7C16000US0627000&_street=&_county=hayward+city&_cityTown=hayward+city&_state=04000US06&_zip=&_lang=en&_sse=on&ActiveGeoDiv;=geoSelect&_useEV=&pctxt;=fph&pgsl;=160&_submenuId=population_0&ds;_name=null&_ci_nbr=null&qr;_name=null®=null%3Anull&_keyword=&_industry=). Ennen eurooppalaisten aikaa nykyisen Haywardin aluetta asuttivat ohlone- intiaanit, joita nykyään on enää 500. Kaupunki on nimetty William Haywardin mukaan. Haywardissa sijaitsee Haywardin lentoasema ja kolme high schoolia. Kaupungin nykyisenä pormestarina toimii Michael Sweeney. Vuonna 1868 kaupungissa sattui Haywardin maanjäristys 1868, yksi Kalifornian tuhosimmista maanjäristyksistä. == Haywardilaisia henkilöitä == * Dwayne Johnson, näyttelijä, entinen vapaapainija * Kristi Yamaguchi, taitoluistelija * Spice 1, rap-artisti == Ystävyyskaupungit == * Funabashi (Japani) * Ghazni (Afganistan) == Lähteet == == Aiheesta muualla == * Viralliset sivut Luokka:Alamedan piirikunnan maantiede Luokka:Kalifornian kaupungit
Hallintolaki

Hallintolaki (, ) on Suomen lainsäädännön laki, jonka tarkoituksena on toteuttaa ja edistää hyvää hallintoa sekä oikeusturvaa hallintoasioissa sekä myös edistää hallinnon palvelujen laatua ja tuloksellisuutta. Se on hallinnon toimintaa sääntelevä yleislaki ja koskee kaikkia valtion ja kunnan viranomaisia sekä yksityisiä, jotka hoitavat julkisia hallintotehtäviä. Laki tuli voimaan vuoden 2004 alussa. Se jakaantuu kahteen päälohkoon: hyvän hallinnon perusteisiin ja hallintomenettelyn säännöksiin. Laki sisältää säännöksiä muun muassa siitä, miten hallintoasioita ratkaistaessa on meneteltävä. Erityisen tarkasti on säännelty sitä, miten viranomaisen on asiaa selvitettävä, miten asianosaista on kuultava ja miten tämän oikeusturva voidaan taata. Hallintolain lisäksi yksilön oikeusturvaa hallinnossa takaavat perustuslaissa olevat perusoikeuksia koskevat säännökset. Hallinnossa käytettävistä kielistä säädetään kielilaissa. ==Lähteet== ==Kirjallisuutta== * * * Hallintolaki
Hayward (täsmennyssivu)

Hayward voi tarkoittaa seuraavia: == Paikkoja == * Hayward, kaupunki Kaliforniassa * Hayward, kaupunki Minnesotassa * Hayward, kaupunki Missourissa * Hayward, kaupunki Wisconsinissa == Henkilöitä == * Brooke Hayward (s. 1937), yhdysvaltalainen näyttelijä ja kirjailija * Gordon Hayward (s. 1990), yhdysvaltalainen koripalloilija * Justin Hayward (s. 1946), englantilainen muusikko * Michael Hayward (s. 1990), kanadalainen salibandymaalivahti * Susan Hayward (1917–1975), yhdysvaltalainen näyttelijä * Tony Hayward (s. 1957), BP:n ent. toimitusjohtaja
Hollywood (Florida)

Hollywood on kaupunki Browardin piirikunnassa, Floridassa, Yhdysvalloissa. Sen väkiluku on 142 622 (2009).http://factfinder.census.gov/servlet/SAFFPopulation?_event=Search&geo;_id=16000US1230000&_geoContext=01000US%7C04000US12%7C16000US1230000&_street=&_county=Hollywood&_cityTown=Hollywood&_state=04000US12&_zip=&_lang=en&_sse=on&ActiveGeoDiv;=geoSelect&_useEV=&pctxt;=fph&pgsl;=160&_submenuId=population_0&ds;_name=null&_ci_nbr=null&qr;_name=null®=null%3Anull&_keyword=&_industry= United States Census Bureaun mukaan Hollywoodin pinta-ala on 79,8 km², josta vettä on 11,23 %. Naapurikuntia ovat Fort Lauderdale, Dania Beach, Davie, Cooper City, Pembroke Pines, Miramar, West Park, Pembroke Park ja Hallandale. Kaupungin nykyisenä pormestarina toimii Mara Giulianti. == Ystävyyskaupungit == * Baia Mare (Romania) * Ciudad de la Costa (Uruguay) * Guatemala City (Guatemala) * Herzliya (Israel) * Higüey (Dominikaaninen tasavalta) * Lecheria (Venezuela) * Romorantin (Ranska) * Vlorë (Albania) == Lähteet == == Aiheesta muualla == * Viralliset sivut Luokka:Floridan kaupungit Luokka:Browardin piirikunta
Psycho Mantis

Psycho Mantis on fiktiivinen hahmo, joka esiintyy Konamin Metal Gear Solid- pelissä. Ennen liittymistään FOXHOUNDiin hän työskenteli FBI:lle ja KGB:lle. Mantis omaa psyykkisiä kykyjä, kuten ajatustenlukemisen sekä tavaroiden siirtelemisen. Mantis syntyi pienessä venäläisessä kylässä ennen Neuvostoliiton romahtamista. Hänen äitinsä kuoli synnyttäessään Mantista, minkä johdosta Mantiksen isä vihasi häntä, Mantiksen tietämättä. Mantis sai selville isänsä oikeat tunteet lukiessaan vahingossa tämän ajatuksia. Järkyttyneenä tästä hän poltti kylän ja samalla tappoi kaikki kylässä asuneet ihmiset. Psyykkistä energiaa vapautui niin paljon, että Mantiksen vartalo ja kasvot saivat lukuisia palovammoja. KGB otti hänet huostaansa ja sai selville Mantiksen kyvyt, jolloin Mantiksesta tuli vakooja. Neuvostoliiton romahtamisen jälkeen Mantis muutti Yhdysvaltoihin ja aloitti työskentelyn FBI:lle. Hänen työnään oli päästä epäiltyjen sarjamurhaajien ja tappajien ajatuksiin saadakseen selville heidän todelliset tekonsa. Kerran hän kuitenkin tunkeutui vahingossa niin syvälle tappajan mieleen, että se vaikutti häneen itseensäkin. Tämän vuoksi Mantis lopulta erosi FBI:n palveluksesta. FOXHOUND palkkasi hänet. Tällöin Mantis oli alkanut pitää erikoista kaasunaamaria päällään, ei pelkästään kasvojensa palovammojen takia, vaan myös sulkeakseen muiden ajatukset ulkopuolelleen. Kun FOXHOUNDin jäsenet valtasivat Shadow Moseksen saaren, joka oli ydintutkimuslaitos, käytti Mantis voimiaan houkutellakseen Uuden sukupolven erikoisjoukkojen geeniterapialla vahvistetut sotilaat liittymään kapinaan. Kun Solid Snake saapui Shadow Mosekselle, Mantis tapasi hänet ottamalla ensin haltuunsa Meryl Silverburghin ruumiin. Mantiksen käskyttämä Meryl yritti ampua Snaken, mutta Snake väisti täpärästi luodit. Mantis yritti päästä tämän jälkeen Snaken mieleen, muttei onnistunut täydellisesti, jolloin Snake luuli kokeneensa eräänlaisen hallusinaation. Myöhemmin Mantis sai jälleen otettua Merylin valtaansa, mutta paljasti pian itsensä. Snake vahingoitti Mantista kuolettavasti ja otti tämän kaasunaamarin pois paljastaen Mantiksen kärsineet kasvot, joissa oli useita tikkejä, viivakoodeja ja arpia. Mantis kertoi Snakelle menneisyydestään ja aukaisi portin, joka auttoi Snaken eteenpäin. Mantis kertoi, että tämä oli ensimmäinen kerta, kun hän oli käyttänyt taitojaan hyvään tarkoitukseen. Mantis tunsi tällöin olonsa hieman nostalgiseksi. Snaken poistuttua avatusta portista Mantis kuoli saamiinsa vammoihin. Vaikka Mantis olikin osallisena FOXDIE- projektissa, se ei vaikuttanut häneen, minkä uskotaan johtuvan hänen kaasunaamaristaan, tai Naomi Hunterin FOXDIE-virukseen tekemistä muutoksista. Luokka:Metal Gear -hahmot Luokka:Videopelien loppuvastukset Luokka:Kuvitteelliset lapsisotilaat Luokka:Kuvitteelliset telekineetikot en:List of characters in Metal Gear Solid#Psycho Mantis pt:Metal Gear Solid#Personagens
Irving (Texas)

Irving on kaupunki Dallasin piirikunnassa, Texasissa, Yhdysvalloissa. Kaupungissa asui 216 290 ihmistä vuonna 2010. Kaupunki kuuluu Dallasin–Fort Worthin metropolialueeseen. Irving perustettiin vuonna 1903. Se nimettiin kirjailija Washington Irvingin mukaan. Kaupungin pinta-ala on United States Census Bureaun mukaan 175,3 km², josta vettä on 0,65 %. Asukastiheys oli vuonna 2010 1 233,8/km². Irvingissä sijaitsee Texas-stadion ja Dallasin yliopisto. == Ystävyyskaupungit == * Boulogne-Billancourt (Ranska) * Darhan (Mongolia) * Espoo (Suomi) * Marino (Italia) * Merton (Yhdistynyt kuningaskunta) ==Lähteet== == Aiheesta muualla == * Kaupungin verkkosivusto Luokka:Texasin kaupungit
Heimdall

Heimdall (; myös Heidmall) on skandinaavisessa mytologiassa Asgårdin eli jumalien asuinsijan vartija. Hänellä on yhdeksän äitiä, Aegirin tyttäriä ja Fornjotr on hänen isoisänsä isä. Hän on väsymätön vartija, jonka aistit ovat niin valppaita, että hän näkee pimeässä ja kuulee ruohon kasvavan. Hänen hampaansa ovat kultaiset. Hänen hevosensa nimi on Gulltopp. Hän asuu jumalten kodin ja muun maailman yhdistävän Bifrost-sateenkaarisillan äärellä. Hänen yhdeksän äitiään ovat jättiläisiä ja meren aaltoja, mutta siitä huolimatta Heimdall on viisas, kaunis ja hyvä. Hänen tehtävänään on ragnarökissa varoittaa muita jumalia jättiläisistä puhaltamalla Gjallar-torveensa. Heimdall taistelee Lokin kanssa ja voittaa tämän. Taistelu uusitaan ragnarökissa, jolloin vartijajumala tappaa Lokin ja kuolee itse. == Ihmisluokkien synty == Heimdall nauttii maan valtakunnissa vaeltelemisesta ja panee Rigsthula-runon mukaan alkuun kolme ihmisluokkaa: maanviljelijät, soturit ja ylimykset. Näistä jokainen syntyy eri kuolevaisnaisten kanssa. Maanviljelijät ovat Thrallin jälkeläisiä. Soturit ovat Karlin jälkeläisiä. Ylimystö polveutuu jumalan komeimmasta pojasta Jarlista. Rigsthula on saatettu kirjoittaa osoittamaan, että Tanskan kuninkaat polveutuvat jumalista. == Lähteet == == Aiheesta muualla == Luokka:Skandinaavien jumalat Luokka:Seulonnan keskeiset artikkelit
99

== Tapahtumia == * Klemens I:n paavius loppuu Annuario Pontificion mukaan == Syntyneitä == == Kuolleita ==
Iskelmä-Finlandia

Iskelmä-Finlandia eli kevyen musiikin Finlandia-palkinto on vuodesta 2001 lähtien vuosittain jaettu tunnustuspalkinto suomalaiselle viihdetaiteen ammattilaisille. Palkinto jaetaan Nokialla järjestettävän Tapsan tahdit -musiikkitapahtuman yhteydessä. Kirjallisuuden Finlandia-palkinnon tavoin palkittuja ei alun perin valinnut tuomaristo vaan yksi, vuosittain vaihtuva valitsija, joka viiden ehdokkaan joukosta valitsi mielestään ansioituneimman artistin. Vuonna 2013 Iskelmä-Finlandiassa pidettiin välivuosi ja palkinto jaettiin uudistettuna vuonna 2014. Tuolloin ehdokkaita ei julkistettu ennakkoon, vaan valinnan teki asiantuntijaraati. Ensimmäisen uudistetun palkinnon sai Katri Helena.HS.fi – Katri Helena sai uudistetun Iskelmä- Finlandia -palkinnon. Viitattu 8.8.2014. Iskelmä-Finlandia-palkinto on vakiinnuttanut asemansa osana suomalaista kevyttä musiikkia. Palkinto myönnetään ansioituneelle taiteilijalle, joka on työssään edistänyt kotimaista kevyttä musiikkia ja on näin omalla esimerkillään näyttämässä tietä myös muille. == Iskelmä-Finlandian palkittuja == Vuosi Palkittu Valitsija Muut ehdokkaat 2001 Antti Huovila Jukka Virtanen Markku Aro, Maarit Peltoniemi, Marita Taavitsainen, Kari Vepsä 2002 Marion Rung Ossi Runne Anna Eriksson, Matti Esko, Lea Laven, Tomi Markkola 2003 Kari Tapio Erik Lindström Anita Hirvonen, Arja Koriseva, Kirka, Mari Rantasila 2004 Matti ja Teppo Raimo Henriksson Danny, Eija Kantola, Jorma Kääriäinen, Katri Helena 2005 Jari Sillanpää Marjatta Leppänen Anneli Saaristo, Frederik, Eini, Virve Rosti 2006 Paula Koivuniemi Markku Johansson Fredi, Tapani Kansa, Jukka Kuoppamäki, Arja Saijonmaa 2007 Eino Grön Seppo Hovi Anne Mattila, Simo Silmu, Topi Sorsakoski, Reijo Taipale 2008 Olli Lindholm Juhani Merimaa Muska, Maarit Hurmerinta, Hanna Pakarinen, Timo Rautiainen 2009 Charles Plogman Henrik Otto Donner Annika Eklund, Kaija Koo, Pertti Neumann, Finlanders 2010 Laura Voutilainen Pirkko Mannola Mikko Alatalo, Jussi Raittinen, Juha Tapio, Jean S 2011 Pepe Willberg Arto Alaspää Danny, Markku Aro, Mariska, Meiju Suvas 2012 Pave Maijanen Paulina Ahokas Tarja Lunnas, Kake Randelin, Kirsi Ranto, Jani Wickholm 2014 Katri Helena Asiantuntijaraati 2015 Pate Mustajärvi Asiantuntijaraati 2016 Suvi Teräsniska Asiantuntijaraati 2017 Markku Aro Asiantuntijaraati 2018 Danny Asiantuntijaraati 2019 Vicky Rosti Asiantuntijaraati 2021 Arja Koriseva Asiantuntijaraati 2022 Mikko Alatalo Asiantuntijaraati 2023 Tuure Kilpeläinen Asiantuntijaraati 2024 Mariska Asiantuntijaraati Palkintoa ei jaettu vuosina 2013 ja 2020. == Lähteet == ==Aiheesta muualla== *Tapsan tahdit Luokka:Suomalaiset musiikkipalkinnot
Tatu Ferchen

Tatu Ferchen (s. 4. elokuuta 1975) on suomalainen muusikko ja televisiopersoona. Hän tuli tunnetuksi MTV3:lla esitetyn Far Out -ohjelman voitosta. Far Outissa saavutetun suosion myötä Ferchen ja hänen kilpakumppaninsa Eeka Mäkynen saivat SubTV:lle kuusituntisen tv-ohjelman nimeltä Sixpack. Tämän jälkeisiä Ferchen teki tv-töitä juontajana muun muassa Far Outissa ja Suoraa huutoa -puheohjelmassa. Ferchen on soittanut myös Kwan- ja Hemma Beast -yhtyeissä sekä on käsikirjoittanut ja näytellyt televisiosarjassa Pimeä puoli. Tatu Ferchen on opiskellut lyömäsoittimia Sibelius-Akatemiassa vuosina 1995–2000. Hänen isänsä on lyömäsoittaja Timothy James Ferchen. Vuodesta 2013 Ferchen on toiminut Shine Finlandin tv- formaateista vastaavana luovana johtajana. Hän on tuottanut muun muassa ohjelmia Vino Show, Big Bang! ja Sohvaperunat. Huhtikuussa 2016 Ferchen nimitettiin Banijay-tuotantoyhtiön Suomen toimitusjohtajaksi. ==Lähteet== ==Aiheesta muualla== * Luokka:Suomalaiset kosketinsoittajat Luokka:Suomalaiset lyömäsoittajat Luokka:Suomalaiset televisiotuottajat Luokka:Vuonna 1975 syntyneet Luokka:Elävät henkilöt
Shepparton

Shepparton on australialaisen Victorian osavaltion viidenneksi suurin kaupunki. Se sijaitsee Melbournesta 200 kilometriä koilliseen. Shepparton rakennettiin Goulburn-joen varrelle. Kaupungin nimen alkuperäinen kirjoitusasu oli Sheppardtown tai Sheppardton. Novato Kaliforniassa on Sheppartonin ystävyyskaupunki. Sheppartonissa julkaistaan päivittäistä Shepparton News -sanomalehteä. Vuoden lämpimintä aikaa on tammikuu ja helmikuu, jolloin keskimääräinen ylin lämpötila yli 30 °C. Viileintä on kesä-, heinä- ja elokuussa, jolloin keskimääräinen alin jää viiden asteen alapuolelle. == Lähteet == == Aiheesta muualla == * Viralliset sivut Luokka:Australian kaupungit Luokka:Victoria (Australia)
Istunto (tietotekniikka)

Istunto () on tietotekniikassa käytäntö jolla luodaan pysyvä yhteys protokollan avulla esimerkiksi käyttäjän selaimen ja palvelimen välillä. Olennaista istunnossa on käyttäjän tunnistautuminen ja käyttäjän tietojen liittäminen istunnon aikana. == Istunnon elinkaari == Istunto syntyy kun istuntoa tukeva protokolla yhdistää kaksi eri päätettä toisiinsa. Yhdistämisen aikana protokolla luo istuntoavaimen, joka on uniikki, vain yhdistettävien päätteiden käytettävissä oleva tunniste. Seuraavaksi protokolla tallentaa tehtyjä toiminteita (kuten yhteysosoitteita sekä mahdollisesti muuta määriteltyä dataa) itse istuntoon. Aina kun nämä kaksi päätettä kommunikoivat keskenään, käytetään istunnossa olevaa dataa määrittelemään toimintoja sen sijaan että nämä luotaisiin aina uudestaan. Lopuksi, kun toinen tai molemmat päätteistä katkaisevat yhteyden, istunto merkitään inaktiiviseksi, ja määritellyn ajan kuluttua roskienkeräin () siivoaa käyttämättömät istunnot. Monesti istunto on myös mahdollista tallentaa. Istunnon tallentaminen vaatii, että sekä protokolla että päätteet hyväksyvät vanhan istunnon uusimisen ja sen, että roskienkeräin ei siisti (tai siistii hyvin verkkaasti) käyttämättömiä istuntoja. == Ohjelmallinen istunto == Ohjelmallinen istunto tarkoittaa istuntoa joka luodaan päätteissä protokollan ulkopuolella. Esimerkkejä ohjelmallisista istunnoista: * JavaScript ** Eväste: Eväste on käytännössä istunto, joka on voimassa palvelimella määritetyn ajan, ja sisältää www-selailun aikana kertynyttä tietoa käyttäjästä. Yleisimpiä käyttötapoja evästeiden istuntokäyttämiseksi on; sisäänkirjautumisen muistaminen (muista minut), käyttäjän äänestyksen / palautteen / muun lomakkeen tietojen muistaminen sekä mainontaan liittyvä data. * PHP ** Session: PHP sisältää sisäänrakennetun istuntojärjestelmän, joka yleisesti käyttää hyväkseen evästeitä, mutta osaa sijoittaa istuntotunnuksen myös jokaiseen PHP:n generoimaan hyperlinkkiin tukien näin periaatteessa myös selaimia joissa ei ole / ei ole kytketty päälle tukea JavaScriptille. PHP:n istunto tallettaa erikoismuuttujaan $_SESSION kaikki koodin määrittelemät arvot, tukien näin samoja toimintoja kuin evästeet, sekä toimintoja jotka ovat arkaluontoisia kuten: salasanat, suojattujen sivujen suojatasoja ja niin edelleen. PHP:n istunto merkataan inaktiiviseksi selaimen viimeisen ikkunan sulkeuduttua eikä istuntoa voi tallentaa ilman ulkopuolista ohjelmaa tai tietoa (kuten selaimen istuntotallennusmekanismia tai evästettä). == Katso myös == * Istuntokaappaus Luokka:Ohjelmointi
Killing Heidi

Killing Heidi on australialainen rock-yhtye. Se perustettiin Violet Townissa, Victorian osavaltiossa vuonna 1996. Killing Heidi julkaisi ensimmäisen singlensä "Weirin" elokuussa 1999. Se nousi Australian singlelistoilla kuudenneksi ja myi vuoden loppuun mennessä platinaa. Sitä seurasi vuonna 2000 esikoisalbumi Reflector, joka vietti Australian virallisen albumilistan kärjessä seitsemän viikkoa. Killing Heidi on julkaissut tähän mennessä kolme studioalbumia, joista tuoreimman vuonna 2004. == Jäsenet == * Ella Hooper - laulu * Jesse Hooper - kitara * Warren Jenkin - basso * Adam Pedretti - rummut == Diskografia == === Albumit === * Reflector (2000) * Present (2002) * Killing Heidi (2004) === Singlet === * "Weir" (1999) * "Mascara / Leave Me Alone" (2000) * "Live Without It" (2000) * "Superman Supergirl" (2000) * "Heavensent" (2001) * "Outside of Me" (2002) * "I Am" (2004) * "Calm Down" (2004) === Musiikkivideot === * Weir (1999) * Mascara (1999) * Weir (US version) (2000) * Live Without it (2000) * Superman Supergirl (2000) * Heavensent (2001) * Outside of Me (2002) * I Am (2004) * Calm Down (2004) == Aiheesta muualla == * * Yhtyeen tiedot Allmusic.comissa Luokka:Australialaiset rockyhtyeet
Suolirock

Suolirock on Sumiaisissa vuosittain järjestettävä yksipäiväinen musiikkifestivaali. Suolirock järjestetään talkoohengessä, eikä sen järjestäjillä ole tarkoitus kerätä itselleen voittoa. Pääasiallisesti tapahtumassa esiintyy aloittelevia sekä pieniä paikallisia yhtyeitä. Ensimmäinen Suolirock järjestettiin vuonna 2003 Sumiaisten Harjulassa ja sisäänpääsymaksun maksoi noin 200 henkeä. Kävijämäärä ja festivaalin luonne pysyivät seuraavat viisi vuotta samanlaisina. Kävijämäärän hipoessa jo 400 vuonna 2007 kävi Harjula liian pieneksi. 2008 tapahtuma siirtyi ulkoilmaan ja kävijämäärät jatkoivat vuosi vuodelta tasaista nousua. 2010 rikkoutui ensimmäistä kertaa 500 kävijän raja. Vuonna 2011 esiintyjinä olivat mm. Pelle Miljoona United sekä Problems?. Vuoden 2014 Suolirockin tapahtumapaikkana 5. heinäkuuta 2014 oli Suolahden ostoskeskuksen piha. Esiintyjiä olivat Dave L. B. Inventive, Jesus Chrüsler Supercar, Red Eleven, Rikoslaki, Kaupungin Valot, Vehkala & Quomat, Not So Perfect Strangers, Behind Dead Eyes sekä Kymmenes legioona. ==Aiheesta muualla== *Suolirockin viralliset kotisivut Luokka:Rockfestivaalit Suomessa Luokka:Sumiainen Luokka:Suolahti
Oskar Nylander

__NOTOC__ Oskar Nylander (11. kesäkuuta 1827 Oulu – 25. lokakuuta 1849 Oulu) oli suomalainen taidemaalari. Nylander syntyi Oulussa varakkaaseen kauppiasperheeseen. Hänen isänsä Anders Nylander oli Oulun johtavia tervaporvareita. Nylander kävi Oulun triviaalikoulua 1830- ja 1840-lukujen vaihteessa. Koulussa huomattiin Nylanderin taiteelliset lahjat, ja häntä kannustettiin taiteilijan uralle. Nylander opiskeli Pietarin taideakatemiassa vuodet 1844–1848. Nylanderin tunnetuimmat teokset ovat J. L. Runebergin runoon perustuva maalaus Pilven veikko, Kuopiossa maalattu J. V. Snellmanin muotokuva ja Nylanderin viimeiseksi työksi jäänyt alttaritaulu Kristuksen kirkastus Limingan kirkossa. Nylander ampui itsensä ateljeessaan Oulussa vain 22-vuotiaana. Nylanderin tiedetään maalanneen ainakin 30 teosta, joista useimpien olinpaikkaa ei kuitenkaan tunneta. Osa Nylanderin töistä lienee palanut hänen veljensä Fredrik Nylanderin talon mukana Oulun palossa vuonna 1882. J. V. Snellmanin muotokuva tuhoutui Ostrobotnialla riehuneessa tulipalossa 29.11.2008. == Merkittävimmät työt == * Pilven veikko. 1849. Öljymaalaus. * J. V. Snellman (Sininen Snellman). 1849. Öljymaalaus. (Pohjalainen osakunta). * Kristuksen kirkastus. 1849. Limingan kirkon alttaritaulu. == Lähteet == * Scripta Historica XI Oulun historiaseuran julkaisuja. (Oulu 1987). Riitta Mäkelä: Oskar Nylander, eräs taiteilijakohtalo 1840-luvulta. ISBN 951-95713-6-1 === Viitteet === == Aiheesta muualla == Luokka:Suomalaiset taidemaalarit Luokka:Itsemurhan tehneet Luokka:Vuonna 1827 syntyneet Luokka:Vuonna 1849 kuolleet Luokka:Muotokuvamaalarit
Nokia E70

Nokia E70 on Nokian vuonna 2005 julkaisema matkapuhelin. Myyntiin puhelin tuli vuoden 2006 toisen neljänneksen aikana. Sen keskeisiä sovelluksia ovat mm. sähköposti (Push Email), dataliikenne WLANin yli sekä mahdollisuus VoIP- puheluihin niitä tukevassa verkossa. Puhelimen käyttöjärjestelmä on S60 3.0 (Symbian 9.1). Puhelin kuuluu Nokian E-sarjaan. Laite on hyväksytty käytettäväksi EGSM900/1800/1900 ja UMTS 2100 -verkoissa. == Aiheesta muualla == * Käyttöohjeet * Nokia E70 - Tuki == Lähteet == E70 Luokka:Wi-Fi-laitteet Luokka:Symbian-pohjaiset laitteet Luokka:Vuoden 2005 matkapuhelimet
Larissa

Larissa () voi viitata seuraaviin: * Larissa, kreikkalaisen mytologian hahmo * Larissa, naisen etunimi * Larissa, Neptunuksen kuu == Maantiede == Antiikin aikana: * Larissa eli Larissa Frikonis, kaupunki Aioliissa * Larissa, kaupunki Eliissä * Larissa eli Larissa Kremaste, kaupunki Akhaia Fthiotiissa Thessaliassa * Larissa, kaupunki Pelasgiotiissa Thessaliassa nykyisen Lárisan paikalla * Larissa, kaupunki Troaksessa * Larissa, Argoksen kaupungin akropolis Nykyaikana: * Lárisa, kaupunki ja kunta Lárisan alueyksikössä Thessalian alueella * Lárisan alueyksikkö, alueyksikkö Thessalian alueella == Lähteet ==